Sanremo-festivalen

Festival della canzone italiana di Sanremo, på norsk kjent som Sanremo-festivalen, er Italias største og eldste musikkonkurranse. Festivalen arrangeres av den italienske kringkasteren Rai og har blitt holdt årlig i byen Sanremo siden 1951. De første årene ble festivalen sendt på radio, men fra 1955 har konkurransen blitt sendt direkte på Rais hovedkanal Rai 1. Eurovision Song Contest, som har blitt arrangert årlig siden 1956, er basert på Sanremo-festivalen, etter forslag fra Rai. Fra 1956 til 1966 og de fleste årene etter 2011 har vinneren av Sanremo-festivalen også representert Italia i Eurovision Song Contest. 

Festivalen har endret form og konsept opp gjennom årene, men hovedprinsippet er at et utvalg originale, ikke-utgitte sanger konkurrerer om å vinne førsteprisen. Deltakerlåtene må være på italiensk eller en italiensk dialekt. Konkurransen holdes over fem kvelder, vanligvis i februar. Den femte kvelden kåres vinneren gjennom en kombinasjon av pressejury, fagjury og telefonavstemning. I tillegg til vinneren deles det ut flere andre priser, blant annet Kritikerprisen til ære for den avdøde sangeren Mia Martini.

Mellom 1953 og 1971, unntatt i 1956, ble hver sang fremført to ganger av to forskjellige artister. Hver av dem hadde sitt eget orkesterarrangement for å fremheve at festivalen er en låtskriverkonkurranse, ikke en konkurranse for sangere. I denne perioden var det også vanlig at én versjon ble fremført av en italiensk artist, mens den andre versjonen ble fremført av en internasjonal gjesteartist. Dette gjorde at festivalen ble en mulighet for internasjonale artister å komme inn på det italienske markedet. Blant de internasjonale gjesteartistene er navn som Louis Armstrong, Stevie Wonder, Cher, Dionne Warwick, Roberto Carlos, Paul Anka, Yardbirds, Marianne Faithfull, Shirley Bassey, Kiss og mange andre.

Festivalen har også vært springbrettet for flere av Italias største musikere, blant andre Andrea Bocelli, Il Volo, Laura Pausini, Måneskin, Eros Ramazzotti og Gigliola Cinquetti.

Vinnere av Sanremo-festivalen
År i gull betyr at vinnerartisten eller sangen også representerte Italia i Eurovision Song Contest.
 År  Fremført av  Sang 1951Nilla Pizzi «Grazie dei fiori» 1952Nilla Pizzi «Vola colomba» 1953Carla Boni og Flo Sandon's «Viale d'autunno» 1954Giorgio Consolini og Gino Latilla «Tutte le mamme» 1955Claudio Villa og Tullio Pane «Buongiorno tristezza» 1956Franca Raimondi «Aprite le finestre» 1957Claudio Villa og Nunzio Gallo «Corde della mia chitarra» 1958Domenico Modugno og Johnny Dorelli «Nel blu dipinto di blu» (Volare) 1959Domenico Modugno og Johnny Dorelli «Piove (Ciao, ciao bambina)» 1960Tony Dallara og Renato Rascel «Romantica» 1961Betty Curtis og Luciano Tajoli «Al di là» 1962Domenico Modugno og Claudio Villa «Addio addio» 1963Tony Renis og Emilio Pericoli «Uno per tutte» 1964Gigliola Cinquetti og Patricia Carli «Non ho l'età (Per amarti)» 1965Bobby Solo og New Christy Minstrels «Se piangi se ridi» 1966Domenico Modugno og Gigliola Cinquetti «Dio come ti amo» 1967Claudio Villa og Iva Zanicchi «Non pensare a me» 1968Sergio Endrigo og Roberto Carlos «Canzone per te» 1969Bobby Solo og Iva Zanicchi «Zingara» 1970Adriano Celentano og Claudia Mori «Chi non lavora non fa l'amore» 1971Nada og Nicola di Bari «Il cuore è uno zingaro» 1972Nicola di Bari «I giorni dell'arcobaleno» 1973Peppino Di Capri «Un grande amore e niente più» 1974Iva Zanicchi «Ciao cara, come stai?» 1975Gilda «Ragazza del sud» 1976Peppino Di Capri «Non lo faccio più» 1977Homo Sapiens «Bella da morire» 1978Matia Bazar «… E dirsi ciao!» 1979Mino Vergnaghi «Amare» 1980Toto Cutugno «Solo noi» 1981Alice «Per Elisa» 1982Riccardo Fogli «Storie di tutti i giorni» 1983Tiziana Rivale «Sarà quel che sarà» 1984Al Bano og Romina Power «Ci sarà» 1985Ricchi e Poveri «Se m'innamoro» 1986Eros Ramazzotti «Adesso tu» 1987Gianni Morandi, Umberto Tozzi, Enrico Ruggeri «Si può dare di più» 1988Massimo Ranieri «Perdere l'amore» 1989Anna Oxa og Fausto Leali «Ti lascerò» 1990Pooh og Dee Dee Bridgewater «Uomini soli» 1991Riccardo Cocciante og Sarah Jane Morris «Se stiamo insieme» 1992Luca Barbarossa «Portami a ballare» 1993Enrico Ruggeri «Mistero» 1994Aleandro Baldi «Passerà» 1995Giorgia «Come saprei» 1996 Ron og Tosca «Vorrei incontrarti fra 100 anni» 1997Jalisse «Fiumi di parole» 1998Annalisa Minetti «Senza te o con te» 1999Anna Oxa «Senza pietà» 2000Piccola Orchestra Avion Travel «Sentimento» 2001 Elisa «Luce (Tramonti a nord est)» 2002Matia Bazar «Messaggio d'amore» 2003 Alexia «Per dire di no» 2004Marco Masini «L'uomo volante» 2005Francesco Renga «Angelo» 2006Povia «Vorrei avere il becco» 2007Simone Cristicchi «Ti regalerò una rosa» 2008Giò Di Tonno e Lola Ponce «Colpo di fulmine» 2009Marco Carta «La forza mia» 2010Valerio Scanu «Per tutte le volte che …» 2011Roberto Vecchioni «Chiamami ancora amore» 2012Emma Marrone «Non è l'inferno» 2013Marco Mengoni «L'essenziale» 2014Arisa «Controvento» 2015Il Volo «Grande amore» 2016Stadio «Un giorno mi dirai» 2017Francesco Gabbani«Occidentali's Karma» 2018Ermal Meta og Fabrizio Moro«Non mi avete fatto niente»2019Mahmood«Soldi»2020Diodato«Fai rumore»2021Måneskin «Zitti e buoni»2022Mahmood og Blanco«Brividi»2023Marco Mengoni«Due vite»2024Angelina Mango «La noia» 2025Olly «»
Noter

 Referanser 

Eksterne lenker


Kategori:Musikkfestivaler i Italia
Kategori:Repeterende arrangementer etablert i 1951
Kategori:1951 i Italia
Kategori:Musikk i 1951
Kategori:Nasjonale finaler til Eurovision Song Contest
Kategori:Sanremo